pythainlp/thai_wikipedia_clean_20230101 huggingface dataset:
เห็ดทะเลหูช้าง  สัตว์ทะเลไม่มีกระดูกสันหลังชนิดหนึ่ง ในไฟลัมไนดาเรีย จัดเป็นเพียงชนิดเดียวเท่านั้นในสกุล "Amplexidiscus"
เห็ดทะเลหูช้าง จัดเป็นเห็ดทะเลชนิดที่ใหญ่ที่สุดในโลก มีลักษณะคล้ายกับเห็ดทะเลในสกุล "Rhodactis" แต่ต่างกันที่รายละเอียดของเข็มนีมาโตซีส มีเส้นผ่าศูนย์กลางใหญ่สุดถึง 50 เซนติเมตร มีเมนเซนเทอเรียลแทรกเข้ามาอย่างชัดเจน ขอบจานมีลักษณะเป็นลอน หนวดเจริญดี ขึ้นกระจายทั่วแผ่นจานยกเว้นบริเวณขอบจาน ปากเป็นรูปกรวยขนาดใหญ่เห็นได้ชัดเจน
พบกระจายพันธุ์ในแนวปะการังเขตร้อนแถบอินโด-แปซิฟิกกินอาหารได้สองแบบ คือ การสังเคราะห์แสงจากสาหร่ายเซลล์เดียวซูแซนเทลลีที่มีอยู่จำนวนมากที่บริเวณขอบปาก ตลอดจนจับสัตว์ทะเลขนาดเล็ก ๆ หน้าดินหลายประเภท เช่น กุ้ง, หนอนทะเล, อิคีเนอเดอร์เมอเทอ หรือกระทั่งปลากินเป็นอาหารได้ เมื่อจับเหยื่อได้แล้วเห็ดทะเลหูช้างจะเริ่มกระบวนการย่อยอาหารด้วยเริ่มจากขอบจานไปสู่ปาก โดยเปลี่ยนรูปแบบของอาหารให้กลมเป็นลูกบอล
Amplexidiscus fenestrafer
Amplexidiscus
ประเทศอัฟกานิสถานในโอลิมปิกฤดูร้อน 2016
ประเทศอัฟกานิสถาน เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติอัฟกานิสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศอัฟกานิสถานไม่ได้รับเหรียญรางวัล
ทะเลสาบเนสส์
มอแรก
มอแรก (; เกลิก: "Mòrag") เป็นสิ่งมีชีวิตลึกลับขนาดใหญ่ที่เชื่อว่าอาศัยอยู่ในทะเลสาบมอราร์ ในที่ราบสูงตอนเหนือของสกอตแลนด์ เหมือนกับสัตว์ประหลาดล็อกเนสส์ หรือเนสซี ที่อาศัยอยู่ในทะเลสาบเนสส์ที่อยู่ใกล้เคียงกัน เป็นหนึ่งในสัตว์ประหลาดหรือสิ่งที่ปรากฏเป็นตำนานหรือสิ่งที่โด่งดังเป็นเอกลักษณ์ของสกอตแลนด์
โดยคำว่า "มอแรก" เป็นชื่อของหญิงสาวชาวสกอต เป็นการเล่นคำจากชื่อของทะเลสาบ พบรายงานครั้งแรกเมื่อปี ค.ศ. 1887 รวมทั้งหมด 34 เหตุการณ์จนกระทั่งถึงปี ค.ศ. 1981 พยานสิบหกคนต่างมีส่วนร่วมในเหตุการณ์
การเผชิญหน้าที่เป็นที่รู้จักกันดีที่สุด คือในปี ค.ศ. 1969 เมื่อชายท้องถิ่นสองคน คือ ดันแคน แมกโดนัลด์ และวิลเลียม ซิมป์สัน ได้นั่งเรือล่องไปในทะเลสาบ พวกเขาอ้างว่าได้เผชิญหน้ากับสัตว์ประหลาดที่จะจู่โจมพวกเขา แมกโดนัลด์จึงต้องป้องกันตัวด้วยไม้พาย และซิมป์สันได้ใช้ปืนไรเฟิลยิงใส่ จากนั้นมันก็จมหายไปอย่างช้า ๆ ผ่านพ้นสายตา เขาอธิบายว่า มันมีสีน้ำตาล, ความยาว 25–30 ฟุต (9 เมตร), ผิวหนังหยาบ, มีโหนกหลังสามอันสูง 18 นิ้ว (460 มิลลิเมตร) เหนือผิวน้ำของทะเลสาบ
คณะสำรวจทะเลสาบเนสส์ได้ทำการสำรวจทั้งทะเลสาบเนสส์และขยายไปถึงทะเลสาบมอราร์ด้วย ในเดือนกุมภาพันธ์ ค.ศ. 1970 เพื่อที่จะพิสูจน์ว่าสัตว์ประหลาดมีจริงหรือไม่หรือเป็นเรื่องแต่ง แต่ไม่พบหลักฐานว่ามีสิ่งมทีชีวิตขนาดใหญ่จนกระทั่งถึงปี ค.ศ. 2015
Morag
โมรัก
เขต 5 (นครโฮจิมินห์)
เขต 5  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) เขต 5 และเขต 6 เป็นศูนย์กลางการค้าที่สำคัญของจีนในประเทศเวียดนาม
ในปี ค.ศ. 2010 เขตมีประชากร 174,154 คน และมีเนื้อที่ 4.27 ตารางกิโลเมตร
เขตแบ่งออกเป็น 15 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 15
เขตแบ่งออกเป็น 15 แขวง
เขต 6 (นครโฮจิมินห์)
เขต 6  เป็นเขตของนครโฮจิมินห์ (เมืองที่ใหญ่ที่สุดในประเทศเวียดนาม) ในปี ค.ศ. 2010 เขตมีประชากร 253,474 คน และมีเนื้อที่ 7 ตารางกิโลเมตร เขตนี้ถือว่าเป็นศูนย์กลางการค้าที่สำคัญของจีนในประเทศเวียดนาม เขตแบ่งออกเป็น 14 เขตย่อยขนาดเล็กซึ่งเรียกว่าแขวง มีจำนวนแขวง 1 ถึง แขวง 14
เขต 6 มีอาณาบริเวณติดต่อกับเขตข้างเคียง ดังนี้
ซูเปอร์สตาร์เอสเอ็มทาวน์
ซูเปอร์สตาร์เอสเอ็มทาวน์ ("SuperStar SMTOWN") เป็นเกมแบบ Rhythm ของประเทศเกาหลีใต้ พัฒนาขึ้นโดยบริษัท Dalcomsoft ซึ่งเปิดให้ดาวน์โหลดบนกูเกิลเพลย์ ในเดือนสิงหาคม พ.ศ. 2557 โดยตัวเกมจะนำเพลงของศิลปินในค่ายเอสเอ็มเอนเตอร์เทนเมนต์ ทั้งโบอา ทงบังชินกี ซูเปอร์จูเนียร์ เกิลส์เจเนอเรชัน ชายนี เอฟ(เอกซ์) เอ็กโซ เรดเวลเวต เอ็นซีที ฯลฯ มาเป็นด่านในเกม โดยตัวเกมได้เปิดให้เล่นแล้วในเกาหลีใต้ ไทย สิงคโปร์ มาเลเชีย ฮ่องกง ฟิลิปปินส์ อินโดนีเซีย เวียดนาม คาซัคสถาน และอื่น ๆ อีกมากมาย โดยสามารถเล่นได้ในสองภาษาคือ อังกฤษและเกาหลี รุ่นที่แจกจ่ายโดย PONOS Corp. จำหน่ายในประเทศญี่ปุ่นสำหรับทั้งไอโอเอสและกูเกิลเพลย์
"ซูเปอร์สตาร์เอสเอ็มทาวน์"เป็นเกมดนตรีที่เล่นด้วยวิธีการจับคู่โน้ตและอยู่บนพื้นฐานของคะแนน เป้าหมายคือการเล่นเพลงให้สำเร็จและปลดล็อกเพลงถัดไปในสามระดับ ได้แก่ Easy (ง่าย), Normal (ปานกลาง) และ Hard (ยาก) จนถึงวันที่ 5 ตุลาคม พ.ศ. 2561 เกมมีเพลงมากกว่า 450 เพลงจาก 36 ศิลปินเดี่ยว กลุ่ม และกลุ่มย่อยจากเอสเอ็มเอนเตอร์เทนเมนต์
ในเดือนกรกฎาคม พ.ศ. 2559 สำนักข่าวพัลซ์ได้รายงานว่าเกมถูกดาวน์โหลดไปกว่า 8 ล้านครังและสร้างรายได้สะสม 1 หมื่นล้านวอน (8.8 ล้านดอลลาร์สหรัฐ) นับตั้งแต่เปิดตัวมาก
ในวันที่ 2 พฤษภาคม 2561 เกมได้ประกาศว่ามีการดาวน์โหลดไป 10 ล้านครั้ง
เบื้องหลังและประวัติ.
เอสเอ็มเอนเตอร์เทนเมนต์ หนึ่งในบริษัทบันเทิงยักษ์ใหญ่ของประเทศเกาหลีใต้ ได้เปิดตัวเกมในเดือนสิงหาคม พ.ศ. 2557 และกล่าวว่าพวกเขาต้องการให้แฟนคลับเคป็อปได้สนุกกับทั้งเกมและเหล่าศิลปินที่พวกเขาชื่นชอบ โดยปล่อยครั้งแรกในกูเกิลเพลย์ และปล่อยในไอโอเอสในเดือนถัดมา
ในวันที่ 4 มีนาคม 2558 Daum Kakao ได้ประกาศว่าจะร่วมกันเปิดตัวเกมกับบริษัทเกมโทรศัพท์มือถือของประเทศจีน Chukong
เดือนต่อมาหลังจากการยกเลิกสัญญาและออกจากวงและค่ายของเจสสิก้า สมาชิกเกิลส์เจเนอเรชัน และ ลู่หาน สมาชิกเอ็กโซ ทางเอสเอ็มเอนเตอร์เทนเมนต์ได้ออกประกาศว่า Star card ของทั้งสองจะถูกลบออกจากเกมและเปิดโอกาสให้ผู้เล่นแลกการ์ดของทั้งสองเป็นศิลปินคนอื่น ในวันที่ 8 เมษายน พ.ศ. 2558 การ์ดทั้งสองได้ถูกลบออกจากเกม
เหมือนกับเกมแบบ rhythm ส่วนใหญ่ โดยผู้เล่นต้องแตะปุ่มสีเมื่อปุ่มไหลเข้ามาอยู่บนแถบด้านล่างของจอ เป้าหมายคือการสะสมแต้ม ถ้าแตะปุ่มถูกช่วงเวลาและอย่างต่อเนื่องโดยไม่มีจุดผิดพลาดใด ๆ จะได้แต้มโบนัส หลังจากเพลงจบลง คะแนนจะถูกบันทึกและช่วยให้ผู้เล่นเปรียบเทียบคะแนนกับผู้เล่นคนอื่นบนออนไลน์ได้ ยิ่งคะแนนสูงมากเท่าไร ผู้เล่นก็จะสามารถอยู่ในลำดับที่สูงได้ในการจัดอันดับของแต่ละสัปดาห์
เพลงทั้งหลายจากศิลปินจำนวนมากของเอสเอ็มเอนเตอร์เทนเมนต์ที่ใช้เล่นในเกม หลังจากเพลงจบแล้ว เพลงใหม่ก็จะถูกปลดล็อก เป้าหมายคือการปลดล็อกเพลงทั้งหมดในทั้งระดับการเล่นทั้ง 3 ระดับ ได้แก่ Easy (ง่าย), Normal (ปานกลาง) และ Hard (ยาก) เพลงแบบเดียวกันทั้งมากกว่า 400 เพลงต้องถูกปลดล็อกในทั้งสามระดับ หลังจากปลดล็อกเพลงทั้งหมดแล้ว โหมด Challenge จะถูกปลดล็อก ในเกมจะมี Star card (สตาร์การ์ด; การ์ดที่แสดงรูปศิลปินเดี่ยวและสมาชิกในแต่ละวงของเอสเอ็มเอนเตอร์เทนเมนต์) การ์ดใหม่ได้รับหลังจากผ่านเพลงจบ แม้ว่าผู้เล่นอาจจะซื้อการ์ดในร้านค้าของเกมในรูปแบบแพ็กได้ก็ตาม เมื่อเลือกใช้การ์ดแล้ว การ์ดจะช่วยผู้เล่นให้ได้รับแต้มเพิ่มขึ้น และมีประโยชน์อย่างยิ่งหากผู้เล่นเก็บรวบรวมการ์ดทั้งหมดให้สอดคล้องกับธีมของวงหรือศิลปิน การ์ดเหล่านี้สามารถใช้เพื่อเพิ่มประสิทธิภาพของการ์ดอื่น ๆ ให้ได้รับโบนัสเพิ่ม จนถึงเดือนสิงหาคม 2561 มี Star card มากกว่า 600 ใบในเกม
เกมสร้างรายได้ผ่านการขายสินค้าภายในแอปพลิเคชัน 'Headphones' (หูฟัง) จะทำหน้าที่เป็นชีวิตที่ใช้ในการเล่นเพลงทุกครั้ง Headphones อาจจะได้รับเมื่อผู้เล่นได้อันดับที่สูงขึ้น แต่จะได้หลังจากการรอ 5 นาที สามารถเก็บได้สูงสุด 5 อัน จนกว่าจะซื้อ Headphones หรือได้รับเกินขีดจำกัด เมื่อใช้ไปหนึ่งครั่ง เวลาก็จะเริ่มนับถอยหลังอีกครั้ง 'Diamond' (เพชร) เป็นสกุลเงินที่ใช้ในเกม สามารถใช้ซื้อ Headphones, Star card, และ Rhythm points 'Rhythm points' (แต้มริทึม) จะได้รับหลังจากจบเพลงแต่ใช้ซื้อ Star card และรวมถึงการอัปเกรด Star card ด้วย หลังจากการอัปเดตใหม่ในวันที่ 8 สิงหาคม พ.ศ. 2560 จำนวน Headphones ฟรีสูงสุดเพิ่มเป็น 20 อันพร้อมกับเวลาฟื้นฟูอันละ 20 นาที 'Dalcom coins' (เหรียญดัลคอม) ซึ่งเป็นหนึ่งในคุณลักษณะเพิ่มเติมในการอัปเดตนี้ (ในฐานะสกุลเงิน) จะได้รับจากการเล่นเท่านั้นและไม่สามารถซื้อได้ด้วยเงินจริง Dalcom coins มีเพื่อการใช้งานที่พิเศษ อย่างการซื้อ 'Card selectors' (ตัวเลือกการ์ด) หรือ 'Theme exchanger' (ตัวแลกธีม) หรือ '100% power up card' (การ์ดเพิ่มพลัง 100%)
โหมดใหม่ของเกม "Superstar League" ได้ถูกเพิ่มมาในการอัปเดตเวอร์ชัน 2.3.0 ราววันที่ 4-5 กันยายน 2560 ในหน้าหลักนี้ ผู้เล่นจะต้องเล่นเพลงที่ถูกสุ่มมาหนึ่งเพลงที่ถูกกำหนดไว้ในแต่ละวันตลอดทั้งสัปดาห์ มีโอกาสสามครั้งในหนึ่งวัน Dalcom coins จำนวนหนึ่งจะถูกมอบให้ผู้เล่นโดยขึ้นอยู่กับการจัดอันดับในแต่ละสัปดาห์ การแตะดาวช่วยให้ผู้เล่นได้รับ Dalcom coins ในแต่ละเพลงกับ 'Super Perfects' ที่ให้แต้มเพิ่ม การจัดอันดับผู้เล่นทั่วโลกกับผู้เล่นซูเปอร์สตาร์เอสเอ็มทาวน์ราว 100,000 คนที่แข่งขันกับผู้อื่นในแต่ละสัปดาห์
"ซูเปอร์สตาร์เอสเอ็มทาวน์"มีเพลงมากกว่า 450 เพลงจาก 36 นักร้องกลุ่มชาย นักร้องกลุ่มหญิง กลุ่มย่อย และนักร้องเดี่ยวของเอสเอ็มเอนเตอร์เทนเมนต์ ได้แก่ คังตะ โบอา ทงบังชินกี ยูโนยุนโฮ ซูเปอร์จูเนียร์ ซูเปอร์จูเนียร์-เอ็ม ซูเปอร์จูเนียร์-ดี&amp;อี เอ็มแอนด์ดี คยูฮยอน รยออุก เยซอง เฮนรี่ โจวมี่ เกิลส์เจเนอเรชัน เกิลส์เจเนอเรชัน-แททิซอ เกิลส์เจเนอเรชัน-โอ!จีจี แทยอน ทิฟฟานี่ ซอฮยอน ฮโยยอน ยุนอา ยูริ ชายนี แทมิน จงฮยอน คีย์ อนยู เอฟ(เอกซ์) แอมเบอร์ ลูน่า เอ็กโซ เอ็กโซ-เค เอ็กโซ-เอ็ม เลย์ เอ็กโซ-เฉินแบคซิ่ เฉิน เรดเวลเวต เอ็นซีที-ยู เอ็นซีที-127 และ เอ็นซีที-ดรีม เพลงโดยยูนิตของเอสเอ็ม เอสเอ็มเดอะบัลลาดและเอสเอ็มทาวน์ก็ถูกรวมอยู่ด้วย เพลงต้องถูกปลดล็อกในทั้งสามระดับของเกม คือ Easy (ง่าย), Normal (ปานกลาง) และ Hard (ยาก) ด้านล่างนี้เป็นรายการเพลงที่พร้อมใช้ในเกม:
เกมส์ SuperStar SMTOWN
ไพโร (หนังสือการ์ตูน)
ไพโร (; ชื่อจริง เซนต์จอห์น อัลเลอร์ไดซ์ (St. John Allerdyce)) เป็นตัวละครของมาร์เวลคอมิกส์ สร้างสรรค์โดยคริส แคลร์มองต์และจอห์น เบิร์น ปรากฏตัวครั้งแรกในหนังสือการ์ตูน "Uncanny X-Men" เล่มที่ 141 (มกราคม 1981) ในฐานะสมาชิกของบราเธอร์ฮูดออฟอีวิลมิวแทนต์ส ผู้มีความสามารถในการควบคุมเปลวไฟ
ไพโรเป็นมนุษย์กลายพันธุ์ เกิดที่เมืองซิดนีย์ ประเทศออสเตรเลีย หลังทำงานเป็นนักหนังสือพิมพ์และนักเขียนในแถบเอเชียตะวันออกเฉียงใต้ ไพโรได้พบกับมิสทีค ผู้ซึ่งรับเขาเข้ากลุ่มบราเธอร์ฮูดออฟอีวิลมิวแทนต์ส ไพโรเคยต่อสู้กับกลุ่มเอ็กซ์เมน และอเวนเจอร์ส ต่อมาเมื่อทีมมีสทีคส์บราเธอร์ฮูดทำงานให้รัฐบาลสหรัฐและเปลี่ยนชื่อทีมเป็น "ฟรีดอมฟอร์ซ" ทีมได้ทำภารกิจหลายอย่าง เช่น การจับตัวแมกนีโต และสมาชิกทีมอเวนเจอร์ส, การต่อสู้กับกลุ่มเอ็กซ์-แฟกเตอร์และภารกิจสุดท้ายคือการต่อสู้กับกลุ่มเดสเสิร์ตสวอร์ดในคูเวต แต่เป็นฝ่ายพ่ายแพ้ ไพโรและบล็อบถูกจับตัวและได้รับความช่วยเหลือจากโท้ด ภายหลังไพโรและบล็อบเข้าร่วมกลุ่มบราเธอร์ฮูดของโท้ดและร่วมต่อสู้กับกลุ่มเอ็กซ์-ฟอร์ซ
หลายปีต่อมา ไพโรติดเชื้อไวรัสเลกาซีที่สามารถทำให้มนุษย์กลายพันธุ์เสียชีวิตได้ และเสียชีวิตหลังช่วยชีวิตวุฒิสมาชิก โรเบิร์ต เคลลี ภายหลังไพโรได้รับการชุบชีวิตโดยไวรัสทรานส์โมดของเซลีน
ไพโรมีความสามารถในการควบคุมและเปลี่ยนรูปเปลวไฟได้ตามต้องการ แต่ไม่สามารถสร้างไฟได้เอง จึงต้องสวมชุดที่มีเครื่องพ่นไฟที่สามารถยิงเปลวไฟได้ไกลสูงสุด 25 ฟุต ถึงแม้จะสามารถควบคุมเปลวไฟได้ แต่ไพโรอาจได้รับอันตรายจากเปลวไฟที่เขาไม่ได้ควบคุมได้
นักแสดงชาวอเมริกัน แอรอน สแตนฟอร์ด รับบทเป็นไพโรในภาพยนตร์ "X-เม็น 2" โดยมีชื่อจริงในเรื่องคือ จอห์น อัลเลอร์ไดซ์ และปรากฏตัวอีกครั้งในภาพยนตร์ "X-เม็น รวมพลังประจัญบาน"
ชีค มูจิบูร์ เราะห์มาน
บังกลาบันทุ ชีค มูจิบูร์ เราะห์มาน ( "Shekh Mujibur Rôhman" ปริวรรตตามอักษร: "เศข มุชิพุร์ ระห์มาน" ปริวรรตตามเสียง: "เซค มุจิบุร์ โระห์มาน"; 17 มีนาคม ค.ศ. 1920 – 15 สิงหาคม ค.ศ. 1975) เป็นผู้ก่อตั้งประเทศบังกลาเทศ เขาได้ดำรงตำแหน่งประธานาธิบดีและนายกรัฐมนตรีระหว่าง 17 เมษายน ค.ศ. 1971 จนถูกลอบสังหารในวันที่ 15 สิงหาคม ค.ศ. 1975 และยังเป็นผู้นำสันนิบาตอวามีอีกด้วย เขาเป็นที่รู้จักในนาม บังกลาบันธุ (เพื่อนของเบงกอล) และได้รับการยกย่องว่าเป็นผู้นำการปลดปล่อยบังกลาเทศ และยังถูกเปรียบเทียบกับบรรดาบิดาของชาติในยุคศตวรรษที่ 20 อีกหลายคน ชีค ฮาซีนา วาเจด เป็นนายกรัฐมนตรีคนปัจจุบันของบังกลาเทศ
ในฐานะผู้สนับสนุนลัทธิสังคมนิยม เราะห์มานไต่เต้าขึ้นจากตำแหน่งของสันนิบาตอวามีและกลุ่มการเมืองปากีสถานตะวันออก ในฐานะนักพูดที่มีพลังและมีความดึงดูดใจ เขาได้รับความนิยมจากการต่อต้านการเลือกปฏิบัติต่อชนชาติเบงกอลในปากีสถาน ซึ่งเป็นประชากรส่วนใหญ่ของรัฐ ท่ามกลางความตึงเครียดอย่างหนัก เขาได้เรียกร้องเงื่อนไข 6 ประการ และถูกกักขังโดยระบอบของจอมพลอายุบ ข่าน ด้วยข้อหากบฏ เราะห์มานได้นำสันนิบาตอวามีชนะการเลือกตั้งทั่วไปในปากีสถานในปี 1970 แม้จะได้เสียงข้างมาก แต่สันนิบาตอวามีกลับถูกกลุ่มรัฐบาลทหารของปากีสถานห้ามจัดตั้งรัฐบาล จากการละเมิดสิทธิพลเมืองของรัฐบาลทหาร ทำให้เกิดการต่อต้านทั่วปากีสถานตะวันออก เราะห์มานได้ประกาศให้ชาวบังกลาเทศต่อสู้เรียกร้องเอกราชระหว่างการปราศรัยในวันที่ 7 มีนาคม ค.ศ. 1971 และในวันที่ 26 มีนาคม ค.ศ. 1971 ทหารปากีสถานได้ตอบโต้การประท้วงด้วยการเปิดฉากปฏิบัติการส่องไฟ (Operation Searchlight; ) ซึ่งเราะห์มานได้ถูกจับและถูกขังเดี่ยวในปากีสถานตะวันตก ขณะที่พลเมือง,นักเรียน,ปัญญาชน,นักการเมืองและกลุ่มต่อต้านทหารได้ถูกสังหารเป็นจำนวนมาก หลังจากการปลดปล่อยบังกลาเทศแล้ว เราะห์มานได้ถูกปล่อยจากเรือนจำปากีสถานและกลับไปยังธากาในเดือนมกราคม ค.ศ. 1972
เราะห์มานได้เป็นนายกรัฐมนตรีของบังกลาเทศภายใต้ระบอบรัฐสภาซึ่งได้ถูกสถาปนาขึ้นในประเทศใหม่นี้ รัฐบาลได้ร่างรัฐธรรมนูญที่ออกไปทางสังคมนิยมและประชาธิปไตยแบบโลกวิสัย สันนิบาตอวามีได้ชนะการเลือกตั้งทั่วไปครั้งแรกของประเทศในปี ค.ศ. 1973 อย่างไรก็ตาม เราะห์มานต้องเผชิญหน้ากับความท้าทายของการว่างงานอย่างเกรียวกราด ความยากจน และการทุจริต ซึ่งความอดอยากในบังกลาเทศ ได้เกิดขึ้นในปี ค.ศ. 1974 รัฐบาลของเขาถูกวิพากษ์วิจารณ์ว่าเพิกเฉยต่อการรับรองสิทธิของชนกลุ่มน้อยและมีการละเมิดสิทธิมนุษยชนโดยกลุ่มทหาร โดยเฉพาะกลุ่มทหารอาสาสมัครรักษาความปลอดภัยแห่งชาติ ท่ามกลางความวุ่นวายทางการเมือง เราะห์มานได้ผลักดันระบบสังคมนิยมพรรคเดียวขึ้นมาในเดือนมกราคม ค.ศ. 1975 ซึ่ง 6 เดือนต่อมา เขาและครอบครัวได้ถูกลอบสังหารโดยกลุ่มทหารที่หักหลังเขาระหว่างการทำรัฐประหารและกฏอัยการศึกได้ถูกใช้ในภายหลัง
ในปี ค.ศ. 2004 บีบีซีภาษาเบงกอล ได้โหวตให้เราะห์มานเป็น "ชาวเบงกอลที่ยิ่งใหญ่ที่สุดตลอดกาล"
ปราสาทโฮเฮ็นชวานเกา
โลริส คารีอุส
โลริส สเวน คารีอุส (; เกิด 22 มิถุนายน ค.ศ. 1993) เป็นนักฟุตบอลชาวเยอรมัน ปัจจุบันเล่นในตำแหน่งผู้รักษาประตูให้กับนิวคาสเซิลยูไนเต็ด ใน[พรีเมียร์ลีก]]
ในวันที่ 24 พฤษภาคม ค.ศ. 2016 คารีอุสย้ายมาร่วมทีม ลิเวอร์พูล ด้วยค่าตัว 4.7 ล้านปอนด์ เซ็นสัญญา 5 ปี โดยคารีอุสได้สวมเสื้อหมายเลข 1 ต่อจาก แบรด โจนส์ ที่ถูกปล่อยตัวเมื่อเดือนมิถุนายน 2015
ในวันที่ 20 กันยายน ค.ศ. 2016 อีเอฟแอลคัพ รอบ 3 คารีอุสลงเล่นนัดแรกให้กับลิเวอร์พูลในอีเอฟแอลคัพ ฤดูกาล 2016–17 โดยลงสนามเป็นตัวจริงในนัดที่ลิเวอร์พูลเอาชนะดาร์บีเคาน์ตี ที่ไพรด์พาร์ก 3-0
เบชิกทัช (ยืมตัว).
ในวันที่ 24 สิงหาคม ค.ศ. 2018 คารีอุสย้ายมาร่วมทีมเบชิกทัช ด้วยสัญญายืมตัวสองปี
ในเดือนมีนาคม ค.ศ. 2019 เขาพยายามดำเนินคดีทางกฎหมายกับเบชิกทัช เพื่อให้สโมสรจ่ายค่าแรงคืนสี่เดือน ซึ่งเขากล่าวหาว่าสโมสรไม่จ่ายค่าแรงให้เขา เมื่อ 4 พฤษภาคม ค.ศ. 2020 คารีอุสยกเลิกสัญญาของเขากับเบชิกทัชเนื่องจากปัญหาต่อเนื่องเกี่ยวกับค่าจ้างที่ค้างชำระกัน
เมื่อวันที่ 12 กันยายน ค.ศ. 2022 คารีอุสเซ็นสัญญากับนิวคาสเซิลยูไนเต็ดจนถึงเดือนมกราคม ค.ศ. 2023
พื้นที่และบริเวณศักดิ์สิทธิ์รอบภูเขาบูร์คันคัลดุน
ภูเขาใหญ่บูร์คันคัลดุนและภูมิทัศน์แวดล้อมอันศักดิ์สิทธิ์
ภูเขาใหญ่บูร์คันคัลดุนและภูมิทัศน์ศักดิ์สิทธิ์โดยรอบ
ปราสาทโฮเอ็นชวานเกา
พระราชวังแฮเร็นเคียมเซ
Corallimorph
เฮจิ
เฮจิ  ปี ศักราชของญี่ปุ่น หลังปี โฮเง็ง และก่อนปี Eiryaku ช่วงเวลานี้กินเวลาตั้งแต่ เดือนเมษายน ค.ศ. 1159 - เดือนมกราคม ค.ศ. 1160 จักรพรรดิผู้ครองราชย์คือ จักรพรรดินิโจ (二条天皇)
เจ้าพระรามราชปราณีศรีมหาพุทธปริษัท (ศรี รามางกูร)
เจ้าพระรามราชปราณีศรีมหาพุทธปริษัท นามเต็มในพื้นเมืองพนมระบุว่าพระอาชญาหลวงเจ้าพระรามราชปราณีศรีมหาพุทธปริษัท ขัติยวรราชวงศาอุกาสะราชาพระนม บ้างออกว่าอาชญาหลวงกางน้อยสีวรมุงคุน จุ้มพระราชโองการกษัตริย์เวียงจันทน์ในอุรังคธาตุผูกเดียวนิยมออกนามแสนกางน้อยสีมุงคุร นามเดิมท้าวสี (ศรี) นามยศเดิมที่ท้าวสีวรมุงคุน ทายาทและชาวบ้านออกนามว่าเจ้าพ่อขุนโอกาส ยาปู่หลวงกาง เจ้าปู่หลวงกางน้อย เป็นต้น เป็นขุนโอกาส (เจ้าโอกาส) หรือเจ้าเมืองธาตุพนมลำดับ 2 จากราชวงศ์เวียงจันทน์ เริ่มปกครอง พ.ศ. 2360-61 ได้รับแต่งตั้งจากเจ้าอนุวงศ์แห่งเวียงจันทน์ให้ปกครองต่อจากบิดาในวันเดียวเดือนเดียวแต่คนละปีกับพิธียกหอคำเวียงจันทน์ คำให้การชาวบ้านดงนาคำในบันทึกพระเทพรัตนโมลี (แก้ว กนฺโตภาโส, อุทุมมาลา, ป.ธ.6, นธ.เอก) อดีตเจ้าอาวาสวัดพระธาตุพนมวรมหาวิหารและเจ้าคณะจังหวัดนครพนม ระบุว่าเจ้าพระรามราชปราณีเป็นผู้รักษาบั้งจุ้มหรือคัมภีร์อุรังคธาตุฉบับลานคำซึ่งเป็นฉบับดั้งเดิมสุด และเป็นผู้นำไพร่พลข้าโอกาสพระธาตุพนมอพยพจากเวียงจันทน์ไปตั้งบ้านดงใน ดงนอก และหมากนาว (มะนาว) ในฝั่งซ้ายน้ำโขงของแขวงคำม่วนและแขวงสะหวันนะเขตพร้อมแสนพนมและแสนนามนายกอง
เจ้าพระรามราชปราณีเป็นบิดาพระอัคร์บุตร (สุวัณณบุญมี บุคคละวิเศษ) เจ้าเมืองธาตุพนมคนสุดท้ายในอารักขาฝรั่งเศสที่บ้านด่านปากเซ เป็นบิดาพระอุปราชา (สุวัณณคำเฮือง อุปละ) ผู้ตั้งสกุลรามางกูร เป็นบิดาเจ้านางยอดแก้วก่องมณีชายาเจ้าพระยาจันทสุริยวงศา (กิ่ง จันทรสาขา) เจ้าเมืองมุกดาหาร เป็นน้า (น้องแม่) พระปราณีศรีมหาพุทธบริษัท (เมฆทองทิพย์ รามางกูร) ขุนโอกาสธาตุพนมคนที่ 3 เป็นปู่เจ้าพระยาโพธิ์สาราช (พรหมพุทธา บุคคละ) เจ้าเมืองเซบั้งไฟหรือเมืองปากเซคนแรก เป็นปู่พระบำรุงพระนมเจดีย์ศรีมหาบริษัท (เทพประจิตต์สุวรรณ บุคคละ) นายกองข้าอุปัฏฐากพระธาตุพนมคนสุดท้าย เป็นปู่หมื่นศีลสมาทานหรือหมื่นสำมาทาน (สุวัณณสีลา บุคคละ) กำนันตำบลธาตุพนมคนแรก (ต่อมาเป็นกำนันตำบลธาตุพนมใต้คู่กับพระอนุรักษ์ธาตุเจดีย์ (สา บุปผาชาติ) กำนันตำบลธาตุพนมเหนือ) เป็นปู่นายดวง รามางกูร อดีตประธานสภาจังหวัดนครพนม และเป็นทวดของ ดร.วีรพงษ์ รามางกูร อดีตรองนายกรัฐมนตรี รัฐมนตรีว่าการกระทรวงการคลัง นายกสมาคมไทย-ลาวเพื่อมิตรภาพ เป็นต้น
พระนามในหลักฐานลายลักษณ์.
คัมภีร์ใบลานเรื่องพื้นเมืองพนมระบุนามเต็มว่าพระอาชญาหลวงเจ้าพระรามราชปราฑีสีมหาพุทธปริษัท กัตติยวรราชวงศาอุกาสะราชาพระนม บ้างออกนามอาชญาหลวงกางน้อยสีวรมุงคุน ท้าวสีวรมุงคุน ท้าวกางน้อย เป็นต้น นามเดิมว่าท้าวสี หนังสืออุลังคนิทานหรือพื้นอุลํกาธาฉบับหอสมุดแห่งชาติบ้านเซียงยืน กำแพงนครเวียงจันทน์ เมืองจันทะบูลี 2 ฉบับออกนามแสนกางน้อยสีมุงคุร แสนข้าน้อยสีมุงคุร แสนคานน้อยสีมุงคุร หนังสืออุลังกาทาตุฉบับวัดซาตะกะทานะวันมิโก บ้านนาต้าย เมืองจำพอน แขวงสุวรรณเขต ออกนามแสนกางน้อยปสิมุงคุร แสนกางน้อยสีมุงคุร และแสนกางน้อยสิมูงคูรร์ ตำนานธาตุพนมฉบับหอพระสมุดฯ และตำนานพระธาตุพนมในประชุมตำนานพระธาตุภาคที่ 1-2 ออกนามแสนกลางน้อยศรีมุงคุลและแสนกลางน้อยศรีมุงคุลสวัสดิ์ ตำนานอุรังคธาตุที่ระลึกกฐินพระราชทาน มข. ถวายวัดพระธาตุพนม 26-27 ตุลาคม 2562 ออกนามแสนกลางน้อยศรีมุงคุล สำเนาเอกสารตั้งสกุลและอนุญาตให้ใช้สกุลรามางกูรของพระอุปราชา (เฮือง) 2 ฉบับ กับอนุสรณ์ ร้อยตำรวจตรี ประดิษฐ์ รามางกูร 22 กันยายน 2528 ออกนามหลวงกลางน้อยศรีมงคล คำให้การชาวบ้านดงนาคำออกนามแสนกลางน้อยศรีมงคลและแสนกลางน้อยศรีมุงคุล ใบลานเรื่องธาตุภูกำพร้า ฉบับวัดหัวเวียงรังษี ต.ธาตุพนม อ.ธาตุพนม จ.ศ. 1276 ระบุนามว่าเจ้าพระยาหลวงแสนกางน้อยสีวรมุงคุล ใบลานหนังสือยั่งยืนเปลี่ยนสกุลเป็นรามางกูรต้นฉบับเดิมของพระอุปราชา (เฮือง) พ.ศ. 2490 (จ.ศ. 309) ระบุนามว่าอาชญาหลวงกางน้อยสีวรมุงคุล ส่วนเอกสารพื้นพระบาทใช้ชาติหรือพื้นครุธฮาชออกนามว่าพระยาโอกาสเจ้า พระมหาสมเด็จราชาธาตุพระนมบุรมมหาเจดีย์สีมุงคุณ และพระยามะรามมะราชปราฑีซาสีมุงคุรสุนทรเจ้า
ในจุ้มพระราชโองการกษัตริย์เวียงจันทน์จากคัมภีร์อุรังคธาตุ.
หนังสืออุรังคธาตุนิทานหอสมุดแห่งชาติ (ฉบับ 1).
คัมภีร์ใบลานหนังสืออุรังคธาตุนิทานหรือพื้นอุลํกาธาฉบับหอสมุดแห่งชาติบ้านเซียงยืน กำแพงนครเวียงจันทน์ เมืองจันทะบูลี ฉบับ 1 ไม่ปรากฏศรัทธาสร้าง หน้า 24-26 ออกนามว่าแสนข้าน้อยสีมุงคุร แสนคานน้อยสีมุงคุร และแสนกางน้อยสีมุงคุร ทั้งระบุว่าได้รับยศชั้นเจ้าหัวแสนซึ่งสูงกว่าเจ้าหัวหมื่นต่ำกว่าเจ้าหัวเศิกจากเจ้าอุปราชนองกษัตริย์เวียงจันทน์ (ครองราชย์ราว พ.ศ. 2283-2294) ตรวจสอบจากฉบับอื่นพบว่าศักราชคลาดเคลื่อน เนื้อความระบุว่า ...สังกาชได้ฮ้อย 8 ตัว เดือนเจียง ขึ้น 13 ค่ำ 2 วัน 2 ปานเซ่นเจ้าครูหลวงพรนซะเม็กให้เจ้าทั้ง 4 ทั้งด่านทั้ง 4 แต่งฮักษาข้าโอกาสแล พระราชาอาชญาสมเด็จบุรมบุพพิตรพระมหาธนมประโซตโพสัตตธิราชเจ้า สมพระเป็นเจ้าอันเป็นพระอยู่หัวประสิทธิพระราชาอาชญาโอวาทจุ้มดวงนี้ใส่หัวแสนข้าน้อยสีมุงคุรให้พิพักษ์ฮักษาซีซุมพี่น้องลูกหลานข้อยโอกาสทางดงบูรอย่าให้สวนส่งไปใต้เหนือ ที่ใดหมู่ซุมพี่น้องลูกหลานหากสวนสนไปลี้ซ่อนอยู่ห้วยภูผาดอมพระยาแสนหมื่นทิศใดก็ดีให้แสนคานน้อยสีมุงคุรจัดทาวถอดถอนเอาได้ดั่งเก่า ใผอย่าถกถอนเอาสรรพน้ำหนองกองข้อยลงมาแต่จอกกอก ละนอง หนองแก ซะโปน เมืองวัง เซียงหุ่ง รุผาบังให้แสนกางน้อยสีมุงคุรตุ้มปกเอา อัน 1 ให้เด็กน้อยถืกโอวาทดวงอยานำอาชญาเฮาพระองค์แลนางพระกษัตริย์ไปจัดเอาเข้าใส่เยีย บ่ให้เอาดอมเขาเว้นไว้แต่เฮาพระองค์มีอาชญ์ใส่หัวเขาสิ่งใดจิงได้จิงรามสีสีเถ้าเอาขาบถวายเป็นราซาสมบัติ ท้าวพระยาแสนหมื่น 10 ฮ้อยน้อยใหญ่แคล้วหาญอย่าซำลิผิบาปไหมใส่โทษเอาน้ำนิ่งสิ่งเข้าของเงินคำซ้างม้างัวควายซ้างม้าเสื้อผ้าลูกหญิงน้องสาวสีนาทตาดทองอย่ากดขื่อซื่อเฮือนเขา อัน 1 อย่าฮึบขบเฮียงกินเข้าไปเป็นปกติเทอญ...
หนังสืออุรังคธาตุนิทานหอสมุดแห่งชาติ (ฉบับ 2).
คัมภีร์ใบลานหนังสืออุรังคธาตุหรืออุลังคะนิทานฉบับหอสมุดแห่งชาติบ้านเซียงยืน กำแพงนครเวียงจันทน์ เมืองจันทะบูลี ฉบับ 2 ศรัทธาสร้างโดยพ่อเจ้าทิดแดง หน้า 25-27 ออกนามว่าแสนกางน้อยศรีมุงคุร เนื้อความเดียวกับฉบับ 1 เทียบ จ.ศ. ตรงกับสมัยเจ้าอนุวงศ์แห่งเวียงจันทน์ (ครองราชย์ราว พ.ศ. 2348-71) เนื้อความระบุว่า ...สังกาชได้ฮ้อย 80 ตัว เดือนเจียง ขึ้น 13 ค่ำ วัน 2 ปานเซ่นเจ้าครูหลวงพรนสะเม็กให้เจ้าด่านทั้ง 4 แต่งฮักษาข้าโอกาสแล พระราชอาชญาสมเด็จบุรมบุพพิตรพระมหาธนมประโซตโพสัตตธิราชเจ้า สมเด็จพระเป็นเจ้าองค์เป็นพระอยู่หัวประสิทธิพระราชอาชญาโอวาทจุ้มดวงนี้ใส่หัวแสนกางน้อยสีมุงคุรให้พิพักษ์ฮักษาซีซุมพี่น้องลูกหลานข้อยโอกาสทางดงบูรอย่าให้สวนสนไปใต้เหนือ ที่ใดหมู่ซุมพี่น้องลูกหลานหากสวนสนไปลี้ซ่อนอยู่ห้วยภูผาอยู่ดอมท้าวพระยาแสนหมื่นที่ใดก็ดีให้แสนกางน้อยสีมุงคุรซ้วนจัดทาวถอดถอนเอามาไว้ดั่งเก่าไป อย่าถกถอนเอาสรรพน้ำหนองกองข้อยลงมาแต่จอกคอก ละนอง หนองแก ซะโปน เมืองวัง เซียงหุ่ง ฮุ่งผาบังไปแสนกางน้อยสีมุงคุรตู้มปกเอา อัน 1 ให้เด็กน้อยถืกโอวาทดวงหยำนำอาชญาเจ้าเฮาพระองค์แลนางพระกษัตริย์ไปจัดเอาเข้าใส่เยีย บ่ให้เอาดอมเขาเว้นไว้แต่เฮาพระองค์มีอาญาใส่หัวเขาสิ่งใดจิงได้จิงฮามสีสีเถ้าเอาขาบถวายเป็นราชสมบัดิ ท้าวพระยาแสนหมื่นสิบฮ้อยน้อยใหญ่แกล้วหาญอย่าซำลิผิบาปไหมใส่โทษเอาน้ำนิ่งสิ่งเข้าของเงินคำซ้างม้างัวควายซ้างม้าเสื้อผ้าลูกหญิงนางสาวสีนาทตาดทองอย่าคดขื่อซื่อเฮือนเขา อัน 1 อย่าฮื้อขบเฮียงกินเข้าสางอย่าฮีบข้าวติบอย่ายอเล้าอย่าขอดสางจอดอย่าแปลง อัน 1 ข้อยเขาได้ไถ่อย่าถอดถอนเอาดอมเขาผู้ฮักษาพระราชอาชญาอันใดนอกพระราชอาญาอย่ากระทำกุงประสิทธิพระราชอาญาถวายพระสกาสนอก...
ลำอุรังคธาตุวัดสีพิมพามุงคุน (ผูก 1).
คัมภีร์ใบลานลำอุรังคธาตุหรือลำอุรังคะทาตุฉบับวัดสีพิมพามุงคุน เมืองสองคอน แขวงสุวรรณเขต ลาว ผูก 1 ระบุ จ.ศ. ตรงกับสมัยเจ้าอนุวงศ์แห่งเวียงจันทน์ หน้า 23-25 ออกนามว่าแสนกางน้อยสีมุงคุร เนื้อความระบุว่า ...สังกาชได้ฮ้อย 80 ตัว เดือนเจียง ขึ้น 13 ค่ำ วัน 2 ปางเซ่นเจ้าครูหลวงโพนซะเม็กให้เจ้าเอาทั้ง 4 แต่งฮักษาข้าโอกาสแล พระราชอาชญาสมเด็จตัปปอุดมบุรมบุพพิตรพระมหาทนามประโซตโพสัตตาธิราชเจ้า สมเด็จพระเป็นเจ้าองค์เป็นเจ้าองค์เป็นพระอยู่หัวประสิทธิราชอาสสาชโอกาสจุ้มดวงนี้ใส่หัวแสนกางน้อยสีมุงคุรให้พิพักษ์ฮักษาพีชหมู่ซุมพี่น้องลูกหลานข้อยโอกาสทางดงบูรอย่าให้สวานเส็นไปใต้เหนือที่ใด หมู่ซุมพี่น้องลูกหลานหากสวานเส็นไปลี้ซ่อนอยู่ห้วยฮูภูผาอยู่ดอมท้าวพระยาแสนหมื่นที่ใดก็ดีให้แสนกางน้อยสีมุงคุรจัดทาวถอนดาไว้ดั่งเก่า ใผถกอย่าถกอย่าถอนเอาสรรพน้ำหนองกองปลาข้อยลงมาแต่จอกกอก ระนอง หนองแส สองแคว ซะโปน เมืองวัง เซียงฮ่ม ผาบังให้แสนกางน้อยสีมุงคุรตู้มฮ่อเอา อัน 1 ให้เล็กน้อยถือโอวาทดวงหยำนำอาชญาเฮาพระองค์กษัตริย์ไปจัดเอาเข้าใส่เยีย บ่ให้เอาดอมเขาเว้นไว้แต่เฮาพระองค์มีอาชญาใส่หัวเขาสิ่งใดจิงให้ลามสีเถ้าเอาขาบถวายเป็นราชสมบัติ ท้าวพระยาแสนหมื่นสิบน้อยฮ้อยใหญ่แกล้วหาญอย่าซำลิผิบาปไหมใส่โทษเอาน้ำนิ่งสิ่งของเงินคำซ้างม้างัวควายเสื้อผ้าลูกหญิงนางสาวสีนาทตาดทอกอย่ากดขี่ซีเฮือนเขา อัน 1 อย่าฮึขบฮบกินเข้าสารอย่าฮิบเข้าติบอย่ายอหยาอย่าขอดสางจอดอย่าแปง อัน 1 ข้อยเขาได้อย่าถอดเอาดอมเขาผู้ฮักษาพระราชอาชญาอันในอันนอกพระราชอาชญาอย่ากระทำโคบซิงพระราชอาชญาถวายสกาสนอง...
ลำอุรังคธาตุวัดสีพิมพามุงคุน (ผูก 2).
คัมภีร์ใบลานลำอุรังคธาตุหรือลำอุรังคะทาตุฉบับวัดสีพิมพามุงคุน เมืองสองคอน แขวงสุวรรณเขต ลาว ผูก 2 ระบุ จ.ศ. ตรงกับสมัยเจ้าอนุวงศ์แห่งเวียงจันทน์ หน้า 23-25 ออกนามว่าแสนกางน้อยสีมุงคุร เนื้อความระบุว่า ...สังกาชได้ฮ้อย 80 ตัว เดือนเจียง ขึ้น 13 ค่ำ วัน 2 ปางเซ่นเจ้าครูหลวงโพนซะเม็กให้เจ้าเอากั้ง 4 แต่งให้ฮักษาข้าโอกาสแล พระราชอาชญาสมเด็จตัปปอุดมบุรมบุพพิตรพระมหาทนามประโซตพระสัตตาธิราชเจ้า สมเด็จพระเป็นเจ้าองค์เป็นเจ้าองค์เป็นพระอยู่หัวไปสิทธิพระราชอาชญาชโอวาทจุ้มดวงนี้ใส่หัวแสนกางน้อยสีมุงคุรให้พิพักษ์ฮักษาพีชหมู่ซุมพี่น้องลูกหลานข้อยโอกาสทางดงบูรอย่าให้สวานเส็นไปใต้เหนือ ที่ใดหมู่ซุมพี่น้องลูกหลานหากสวานเส็นไปลี้ซ่อนอยู่ห้วยฮูภูผาอยู่ดอมท้าวพระยาแสนเหมิ่นที่ใดก็ดีให้แสนกางน้อยสีมุงคุรจัดทาวถอนเอามาไว้ดั่งเก่า ใผอย่าถกอย่าถอดถอนสรรพน้ำหนองกองปลาข้อยลงมาแต่จอกพอก ระนอง หนองแส สองแคว ซะโปน เมืองวัง เซียงฮ่ม ผาบังให้แสนกางน้อยสีมุงคุรตู้มฮ่อเอา อัน 1 ให้เล็กน้อยถือโอวาทดวงหยำนำอาชญาเฮาพระองค์กษัตริย์ไปจัดเอาเข้าใส่เยีย บ่ให้เอาดอมเขาเว้นไว้แต่เฮาพระองค์มีอาชญาใส่หัวเขาสิ่งใดจิงให้ลามสีเถ้าเอาขาบถวายเป็นราชสมบัติ ท้าวพระยาแสนหมื่นสิบน้อยฮ้อยใหญ่แกล้วหาญอย่าซำลิผิบาปไหมใส่โทษเอาน้ำนิ่งสิ่งของเงินคำซ้างม้างัวควายเสื้อผ้าลูกหญิงนางสาวสีนาทตาดทองอย่ากดขี่ซีเฮือนเขา อัน 1 อย่าฮึขบฮบกินเข้าสารอย่าฮีบเข้าติบอย่ายอหยาอย่าขอดสานจอดอย่าแปง อัน 1 ข้อยเขาได้อย่าถอดเอาดอมเขาผู้ฮักษาพระราชอาชญาอันในอันนอกพระราชอาชญาอย่ากระทำโคบซิงพระราชอาชญาถวายสกาสนอง...
ลำอุรังคธาตุวัดสีพิมพามุงคุน (ผูก 3).